Szent István Egyetem

Gépészmérnöki Kar

Levelező tagozat

TÁJÉKOZTATÓ

a 2013/14. tanévre levelező tagozatra alapképzésre felvettek részére

**Beküldendők: 2013. augusztus 21-ig az alábbi címre**

*SZIE Gépészmérnöki Kar*

*Tanulmányi Osztály Levelező tagozat*

*2100 Gödöllő, Páter Károly u.1.*

- 1 db 35x45 mm-es jó minőségű világos hátterű igazolványkép (szemből fényképezve, uraknak öltönyben, ingben, nyakkendővel, hölgyeknek világos felsőben, a fénykép hátuljára ráírva a nevet és születési adatot),

- kitöltött beiratkozási lap,

- kitöltött nyilatkozatot

- igazolás vagy elbocsátási határozat más felsőoktatási intézménynél eltöltött

 ***államilag támogatott félévek számáról,***

- érettségi bizonyítvány fénymásolat, továbbá amennyiben a felvételi eljárás során többletpontot kapott (pl. technikusi, nyelvvizsga, fogyatékosság, hátrányos helyezet, GYES, stb.) az erről szóló bizonyítvány fénymásolatát (a másolatokat hitelesíttetni nem kell),

- *ön*költséges hallgató esetén a képzési szerződés ( 2 pld)

- személyi igazolvány és lakcímkártya másolata,

- a diákigazolvány elkészítéséhez szükséges, az okmányirodában kapott adatlap másolata.

Nyomtatványok elérése: gek.szie.hu / főmenü / tanulmányi fájlok / levelező tagozat / beiratkozás / 2013-14-1. Kérem, hogy a tájékoztatókat gondosan tanulmányozza át és az abban foglaltaknak megfelelően a határidőket pontosan betartva szíveskedjék eljárni.

A **2013/2014.** tanévben a **levelező tagozat gépészmérnök (BSc) szak I. évfolyamán** az oktatás **szeptember 2-án (hétfőn) kezdődik az első konzultációval (hétfőtől -szombatig).**

**Tanévkezdés:** **2013. szeptember 2**. **8.30** óra, **Tudástranszfer Központ 10-es** **előadó** (Gépfejlődéstörténeti Múzeum épülete, bejárat a sportpályák felőli részen.). A tájékoztatón és az azt követő konzultáción való részvétel valamennyi hallgató számára kötelező. Kérjük a pontos megjelenést!

**Beiratkozás:**NEPTUN-ban Tájékoztatom, hogy a tanulmányok megkezdésének elhalasztására nincs lehetőség. A beiratkozással a hallgató jogviszonya a 2013/14. tanév 1. félévére aktívvá válik.

**NEPTUN:** Az egyetemen NEPTUN hallgatói nyilvántartási rendszer működik. A rendszer működéséhez letölthető segédletet az alábbi útvonalon találhat: [www.neptun.szie.hu](http://www.neptun.szie.hu/) → Letöltések → Hallgatói felhasználói segédlet

A rendszer működéséhez szükséges kódot a felvételi értesítő levél tartalmazza.

Kérjük, hogy személyes adatait ellenőrizze le és pontosítsa.

**Bankszámlaszám:**

A hallgatók pénzügyeinek kezelése (költségtérítés és egyéb díjak hallgatók által történő befizetése, illetve ösztöndíjak kifizetése) a NEPTUN hallgatói nyilvántartási rendszeren keresztül történik. Ehhez minden hallgatónak bankszámlaszámmal és bankkártyával kell rendelkeznie. Amennyiben ezzel Ön még nem rendelkezik, úgy haladéktalanul szíveskedjék felkeresni valamelyik bankot és a szerződést megkötni.

Tájékoztatom, hogy az egyetemen OTP és Budapest Bank automata működik. Kérem, hogy a beiratkozási lapra a bankszámlaszámot (nem a kártyaszámot) olvashatóan szíveskedjék felvezetni.

**Önköltség, állami részösztöndíj átutalása: 2013. augusztus 30-ig**

Az 1. félévi önköltség összege a gépészmérnök BSc szakon 180.000 Ft. Az állami részösztöndíj összege 90.500 Ft. Az átutalás a következő számlaszámra történik:

**10032000-00282826-01110009**

**A közlemény rovatba be kell írni a hallgató Neptun kódját a következő formában: NK – hallgató neptunkódja (Pl.: NK - GHX2KC)**

Általános hallgatói gyűjtőszámla: **10032000-00282826-01120008**
Ide kell utalni minden díjat, ami nem önköltség. Például:

* Diákigazolvány igénylés díja
* Ismételt vizsgák díjai,
* különeljárási és szolgáltatási díjak,

# A fenti összeget a NEPTUN hallgatói nyilvántartási rendszerbe tudja átutalni és teljesíteni. A rendszer működéséhez letölthető segédlet az alábbi útvonalon található: [www.neptun.szie.hu](http://www.neptun.szie.hu/) , felületen középen lévő információk között a „felvett hallgatók figyelmébe”.

 **Diákigazolvány**: A diákigazolványokat a NEPTN rendszeren keresztül elektronikusan kell igényelni. A diákigazolvány ára: 1400 Ft, befizetése szintén a NEPTUN rendszeren keresztül a **10032000-00282826-01120008** számlára augusztus 30-ig (átatulási idő: 2-3 munkanap) Az állandó diákigazolvány igénylés teljesítése után annak elkészültéig lehet kérni „ideiglenes diákigazolványt” helyettesítő igazolást.

 **Adóazonosító jel:** Minden hallgatónak rendelkeznie kell adóazonosító jellel. Amennyiben Ön még nem rendelkezik ezzel, az APEH területileg illetékes kirendeltségén szíveskedjék beszerezni és legkésőbb a beiratkozáskor bemutatni és a NEPTUN-ban rögzíteni.

 **Hallgatói jogviszony igazolás:**A hallgatói jogviszony a beiratkozással jön létre, ezért erre vonatkozó bármilyen igazolást csak a beiratkozás után tudunk kiadni.

Az egyetem területén lévő könyvesboltban lehet megvásárolni a szaktanárok által javasolt jegyzeteket és tankönyveket. /kb. 20.000-25.000 Ft/.

Szálláslehetőséget korlátozott számban, csak a kötelező konzultációk idejére tud a Kollégium biztosítani azoknak a hallgatóknak, akik szállásigényüket az igénybevétel előtt 2 héttel e-mailben kérik a következő címen: kollegium@fh.szie.hu

A kollégiumi térítési díj: kb.3600 Ft/fő/éjszaka.

Amennyiben a kollégium nem tud szállást biztosítani, a városban az alábbi szálláslehetőségek vannak:

Lelkigyakorlatos ház: /Máriabesnyő, Kapucinusok tere 3./ 28-420-176

Nóra Kft: /Honvéd u. 32./ 28-432-963

**Egyéb:**

* A hallgatói szabályzatok, a szakonkénti tantervek és előtanulmányok, kérelmek, az alábbi helyen megtekinthetők: [www.gek.szie.hu](http://www.gek.szie.hu/) / Főmenü / tanulmányi fájlok
* A levelező tagozatos beiratkozással, diákigazolvánnyal kapcsolatos tájékoztatókat a gek.szie.hu→hallgatóknak, vagy tanulmányi fájlok→levelező tagozat-levelező beiratkozás-2013-24-1 alatt találhatók
* Levelező órarend: gek.szie.hu→hallgatóknak, vagy tanulmányi fájlok→levelező tagozat→levelező órarend – mintatanterv→ levelező órarend – mintatanterv 2013-14-ősz. Az órabeosztásban a tanévkezdésig még lehet változás
* A nyári szabadságolások miatt az Egyetem július 15. augusztus 20. között csak részlegesen üzemel. (**Fogadóidő: SZIE Gépészmérnöki Kar Aula 11-es szoba, hétfö, csütörtök 9-12 óra között)**
* Ha bármikor levelet ír, úgy feltétlenül **e levél elején található címet** írja rá.
* További tájékoztatást a tanékezdéskor kap.

Gödöllő, 2013. július 25.

 ( Sass Erika )

tanulmányi osztályvezető

Kiadmány hiteléül: Gáspár Ibolya

 igazgatási ügyintéző

 gaspar.ibolya@gek.szie.hu

 06/28-522-000/1408